google/wiki40b huggingface dataset:
Lekestue (TV-serie 2002)

Om serien

Roger (Nicolai Cleve Broch), Kjell (Thorbjørn Harr), Endre (Frode Winther Gunnes) og Thomas (Varg Winge) er oppvokst i samme rekkehusfelt på Lørenskog og har hengt sammen siden de var guttunger. Nå har de flyttet til Oslo for å studere og bor sammen i kollektiv på Majorstua. Kranglefanten Glør (Joachim Daniel Rafaelsen) hører også med i gjengen, men han bor for seg selv sammen med kjæresten Anja. Mens kompisene studerer på Blindern, går Roger arbeidsledig mens han venter på å komme videre på embetsstudiet i psykologi. Plikter og ansvar hviler ikke særlig tungt på noen av gutta; stort sett bruker de tiden på drikking, festing og sjekking.
Som de fleste av kameratene kommer Roger fra et oppløst hjem, men han har sklidd pent gjennom livet så langt uten å fordype seg i problemene. Han tar hver dag som den kommer og er stort sett fornøyd så lenge tilgangen på penger, damer og øl holder seg noenlunde stabil. Så driver tilfeldighetenes spill ham inn i en jobb som barnehageassistent. Han blir en brysom medarbeider, for etter hvert greier han ikke å la være å engasjere seg i hvordan barna egentlig har det. Det faller i svært dårlig jord hos de intrigante damene som regjerer i barnehagen. De er mest opphengt i pedagogiske modeller som skiftes ut med jevne mellomrom – omtrent like ofte som barnas foreldre skifter partnere. I barnehagen jobber Roger sammen med Helene (Anna Bache-Wiig). Det er hun som skaffer ham jobben etter at han sjekket henne opp en kveld på byen. Mens han betrakter affæren som en enkveldshendelse, legger hun mye mer i det, og det er en situasjon som snart blir ganske slitsom for Roger. For det er koreanske Yumi (Jenny Størdal Toftner) som tar pusten fra Roger. Det vet han ikke helt om han liker, men fortapt er han. Når Helene får snusen i det, setter hun i gang et spill som også involverer Rogers yngre halvbror Robert (Thomas Robertsen). Samtidig debuterer Glør som forfatter og drar i gang et desperat samfunnsopprør som får store konsekvenser for mange, også for Roger og kretsen rundt ham.
The Baltimore Sun

The Baltimore Sun er Marylands største dagsavis som dekker lokale og regionale nyheter, hendelser, personer og næringer. Sun ble grunnlagt 17. mai 1837, av Arunah Shepherdson Abell og to ansatte. Familien Abell eide avisen til slutten av 1910 da familien Black hadde kjøpt seg opp til å kontrollere avisen. Avisen ble solgt i 1986 til  Times-Mirror Company fra Los Angeles. Samme uken annonserte rivalen, Baltimore News American, eid av Hearst Corporation, at de ville stenge. Sun, som de fleste aviser i USA har hatt mye motgang de siste årene. De har tapt lesere, nyhetsdesken har blitt mindre og mindre, og konkurranse fra gratisavisen The Baltimore Examiner. I 2000 ble Times-Mirror company kjøpt av Tribune Company i Chicago.
Norgesmesterskapet på ski 1948

Norgesmesterskapet på ski 1948 ble arrangert i Lillehammer og Strinda fra 15. til 29. februar 1948. Bare menn deltok.
Norsk Folkeferie

Norsk Folkeferie  var en medlemsorganisasjon med 22 LO-forbund som medlemmer. Formålet var å markedsføre ferie- og fritidstilbud for LO-medlemmer i «LOfavør»-konseptet.
Norsk Folkeferie ble nedlagt 31. desember 2012.
Norsk Folkeferie ble dannet 24. mars 1939 etter forslag fra en komité (Konrad Nordahl, Einar Gerhardsen, Erling Kiil, Rolf Hofmo og Arne Johnsen (kontorsjef i AOF). Ved opprettelsen av Norsk Folkeferie ble Johnsen ansatt som daglig leder; en posisjon han hadde helt fram til 1975. Norsk Folkeferie ble seinere delt i to virksomheter – Folkeferie AS og Folkeferie Holding – og har eiet og drevet hoteller, formidlet feriereiser innen- og utenlands, og også formidlet ferieopphold gjennom mange fagforeningers egne hytter og andre tilbud.
Ekman, Smith & Michalsen

Ekman, Smith & Michalsen eller Ekman, Smith, Michalsen var et kompaniskap mellom arkitektene Ove Ekman, Einar Smith og Carl Michalsen som varte fra 1912 til Ekmans død i 1921. De to halvbrødrene Ekman og Smith hadde tidligere samarbeidet under firmanavnet Ekman & Smith fra 1889 til 1905, og rundt 1910 etablerte Michalsen seg i Kristiania igjen etter å ha arbeidet i Ålesund noen år.
Blant firmaets tidlige oppdrag var en rekke villaer i det daværende Aker, ikke minst på Bygdøy. Blant disse var de staselige villaene i Bygdøynesveien 13 (Sveits' ambassade fra 2014 til 2017) og 15 (i en årrekke representasjonsbolig for den canadiske ambassaden). Sistnevnte ble tegnet av de tre, men fullført av Otto Legaard Scheen. Firmaet tegnet også forretningsgårder (f.eks. Kongens gate 24 i Oslo), bankbygg (f.eks. det som nå huser Nordea bank i Frognerveien 36, og Vangs sparebank på Hamar) og fabrikkbygninger. Mot slutten tegnet de funksjonærboliger ved Botsfengselet (Jordalgata 4) og en villa i Sundveien 18.
Etter Ekmans død kom Carl Michalsens sønn Eystein Michalsen inn i firmaet, som fra da gikk under navnet Michalsen, Smith, Michalsen.
Michael Obiku

Landslaget

Michael Obiku spilte 4 landskamper for Nigerias herrelandslag. Han ble tatt ut i Nigerias tropp til Fotball under Sommer-OL 1988.
Fuji Speedway

Historie

Fuji Speedway Corporation ble etablert i 1963 som Japan NASCAR Corporation. Først var banen planlagt å være en 4 kilometer oval bane til NASCAR, men det kunne ikke bli gjennomført ettersom det ikke var nok penger til å fullføre prosjektet. Bare den første svingen av ovalen ble bygget. Mitsubishi Estate Co kjøpte banen i oktober 1965.
Det ble bygget en ny bane, med den som var igjen av den gamle bygget inn. Banen ble åpnet desember 1965 og viste seg å vare farlig. Det var flere ulykker her. En ny del ble bygget for å motvirke problemet, og den resulterende 4,359 km lang bane som ble mye mer vellykket. Fuji Speedway ble en del av Formel 1 som Japans Grand Prix mot slutten av 1976-sesongen. Det skulle bli et dramatisk løp mellom VM-leder Niki Lauda og James Hunt om verdensmesterskapet i forferdelig regnvær. Hunt fikk nok poeng til og ta VM-tittelen, mens Lauda trakk seg etter som han mente det var for farlig å kjøre. Løpet ble vunnet av Mario Andretti.
Det var mindre feiring etter det andre løpet på banen i 1977. Gilles Villeneuve var involvert i en krasj som drepte 2 tilskuere. Dette første til at Formel 1 forlot Fuji Speedway og Japan. Det skulle ta 10 år før Japan ble en del av Formel 1 igjen, men da gikk løpet på Suzuka istedenfor. Fuji kom ikke tilbake til Formel 1 før i 2007.
Fuji forble en populær racerbane og var ofte brukt til nasjonale løp. Farten forble veldig høy og to sjikaner ble lagt til for og senke hastigheten. En etter den første hårnålssvingen, og en i den veldig lange og raske svingen 300R. Selv etter disse endringene hadde banen fortsatt den veldig lange rettstrekningen på ca. 1,5 kilometer, en av de lengste i verden. 
I 2003 ble banen stengt for å få et nytt design ved hjelp av Hermann Tilke. Banen ble åpnet på nytt 10. april 2005. Banen arrangerte det første løpet på Fuji Speedway i Formel 1 på over 29 år, 30. september 2007. I lignende forhold som det første løpet i 1978, var det veldig kraftig regn og tåke. De første 19 rundene ble kjørt bak safety car og ble tilslutt vunnet av Lewis Hamilton.
Boblekammer

Boblekammer er en beholder fylt med gjennomsiktig væske (vanligvis flytende hydrogen) som er overopphetet, dvs. med en temperatur rett over kokepunktet. Det benyttes til å oppdage elektrisk ladede partikler som ferdes gjennom det. Kammeret ble oppfunnet i 1952 av Donald A. Glaser, som fikk Nobelprisen i fysikk i 1960.
En anekdote forteller at Glaser var inspirert av bobler i et glass med øl. I et intervju i 2006 benekter han imidlertid at det var bakgrunnen for oppfinnelsen, selv om han eksperimenterte med øl som væske i de tidlige utgavene av kammeret.
A Doll's House (1918)

Innspillingsfakta

Ifølge en avisartikkel ble innendørsscenene filmet i studioene til Famous Players-Lasky Corporation, mens noen av utendørsscenene ble filmet i nordlige Maine.

Handling

Nora er den underdanige hustruen til Thorvald Helmar. Hun har forfalsket sin avdøde fars signatur på et gjeldsbrev. Nora låner tilstrekkelig med penger av den lyssky pantelåneren Krogstadt slik at den syke ektemannen kan bli sendt til utlandet. Thorvald gjenvinner sin helse på reisen. Flere år etter blir han utnevnt til sjef for den banken der Krogstadt arbeider. Når Thorvald avskjediger Krogstadt for uærlige forretningstransaksjoner, sender han et brev til Helmer-familiens hjem, der han avslører Noras hemmelighet. Torvald fordømmer Nora. Selv om Krogstadt senere lover å holde munn om forfalskningen, forlater Nora - som nå er smertelig klar over mannens egoisme - Torvald.

Bevaringsstatus

Filmen regnes som tapt.
Cairngorms

Cairngorms er en fjellkjede i det skotske høylandet. Den har sitt navn etter fjellet Cairn Gorm. Cairngorms består av et stort opphøyd platå smykket med lave, avrundede fjell med is.
NM i friidrett 1965

Norgesmesterskapet i friidrett 1965 bestod av flere arrangementer som i 1965 kåret norgesmestere i friidrettsøvelsene.
Hovedmesterskapet ble arrangert på Haugesund stadion i Haugesund i perioden 27. til 29. august. 
Arrangører var Haugesund IL og Rogaland Friidrettskrets.
Kongepokalvinnere var Stein Sletten og Oddrun Hokland. 
Se også NM i mangekamp 1965.
Sarahs fornemmelse av kultur

Sarahs fornemmelse av kultur er et norsk kulturprogram med Sarah Natasha Melbye som ble sendt på TV 2 fra 2006 til 2007.
Programmet ble spilt inn på Ingierstrand bad utenfor Oslo.
Eminönü

Eminönü er en bydel og en tidligere kommune i den historiske delen av Istanbul, på neset mellom Det gylne horn og Marmarahavet. Den tidligere kommunen er blitt del av kommunen Fatih.

Bydelen

Eminönü er historisk sett området på sørsida av Galatabrua. Området var det sentrale forretningsdistriktet i byen under Det osmanske riket, og er stadig et viktig sted for handel.
Bydelen er et knutepunkt for kollektivtrafikk i Istanbul, med busser, trikk (linje Eminönü-Zeytinbu), tog og ferger.
Eminönü har mange historiske monumentalbygg, blant annet Yeni-moskeen (Yeni Camii), Rüstem Pasha-moskeen, Abdül Hamit-mausoleet, Cagaloglu-badet, hovedpostkontoret (Merkez Postanesi) og Sirkeci-stasjonen (Sirkeci Garı).
Allerede under Det bysantinske riket var Eminönü en sentral handelsplass, dit bysantinerne brakte frukt, grønnsaker og korn for omsetning. I dag ligger stadig kryddermarkedet, eller det egyptiske markedet, i Eminönü. 
Bydelen hadde en gang et stort jødisk kvarter. De første jødene var karaitter og kom på 1000-tallet, etter at de var blitt fordrevet fra Europa. I 1660 måtte de flytte lengre opp i byen på grunn av bygginga av Yeni-moskeen.

Kommunen

Kommunen Eminönü dekket et område på 4,9 km² av halvøya som dannes av Det gylne horn og Marmarahavet. Det tilsvarer utstrekninga av den byen som Konstantin den store grunnla på 300-tallet, og som fikk navnet Konstantinopel, etter at den eldre byen Bysants på samme sted var blitt for trang.
Kommunens folketall er i dag 65 000. Befolkninga i Eminönü hadde en levestandard som var blant den laveste i Istanbul. Samtidig er Eminönü den mest turistifiserte delen av byen, ettersom en lang rekke av de store moskeer, palasser og basarer som regnes som viktige turistmål ligger her. Eminönü framstår derfor som et sted der en over korte avstander kan se kontrasten mellom overveldende offisiell prakt og fattigslige boligkvarterer.
Kommunen bestod av et stort antall bydeler eller kvarterer med egne navn: Eminönü, Sirkeci, Alemdar, Sultanahmet, Tahtakale, Mahmutpaşa, Süleymaniye, Beyazit, Laleli, Cemberlitas, Cağaloglu, Kumkapi, Gedikpasşa, Yenikapı, Vefa, Unkapani, Mercan, Çarsikapi og Sultanhamam.
John Riddoch Rymill

Tidlige år

Rymill ble født i Penola, Syd Australia som andre sønn av Robert Rymills  (7, juli 1869 – 14. mai 1906) og Mary Edith Rymill (født Riddoch). De var eiere av en farm, Penola Station, Han ble utdannet ved Melbourne Grammar School hvor han først utviklet sin sans for polarlitteratur og senere i Royal Geographical Society i London, hvor han studerte navigasjon og lærte hvordan en kunne  overleve i polarområdene.

Polarkarriere

Rymill forberedte seg selv for polarekspedisjoner og alpine forhold i Europa, tok flyutdannelse ved de Havilland Aircraft Co. Ltd, Hendon. Han tok kurser ved Scott Polar Research Institute, Cambridge, under Professor Frank Debenham. I 1931 deltok han i British Arctic Air Route Expedition til  Grønland (1930–31) som landmåler og pilot.rMå var Rymill oppsatt på å utruste en Antartisk  enkspedisjon til South Graham Land  og Weddellhavet syd for Kapp Horn, Syd-Amerika. Etter problemer med å finne sponsorer, kjøpte han tilslutt et gammelt skoleskip, en seilskute som han døpte «Penola» og  med frivillige fra Cambridge University og ni besetning som han fikk fra Royal Navy seilte han til det sydlige Atlanterhavet hvor han opprettet sin første base i  Sør-Georgia og på Sør-Sandwichøyene. His British Graham Land Expedition (1934–37). Han oppdaget en sydlig permanent  frosset kanal som han senere kalte George VI Sound. Den strakk seg til  Bellingshausenhavet.
Needles Lighthouse

Needles Lighthouse er et fyrtårn i The Needles på Isle of Wight i Storbritannia. Det ble bygget av Trinity House i 1859 og kostet 20 000 pund. Det er bygget i granitt, er 33,25 meter høyt og er sirkelrundt med vertikale sider.
Hans Johan Zeier Cappelen

Utdannelse og yrkesliv

Hans Cappelen ble cand.jur. 1937. Etter illegalt motstandsarbeid måtte han i 1943 flykte fra nazistene i Oslo, og han ble sekretær i det norske Sosialdepartementet i London til 1945. Han var sekretær og konsulent i Sosialdepartementet i Oslo 1945-48, sekretær for Arbeiderpartiets stortingsgruppe 1948-50, byråsjef i Sosialdepartementet 1951 og sosialrådmann i Oslo 1951-72.

Politisk

Han var medlem (A) av Oslo bystyre 1946-51 og formann i Norges Sosialforbund 1958-68.
I en omtale av ham i Dagbladet 19. juli 1972 står det at «Hans kraftige og til dels meget kontante argumentasjon har skaffet ham betydelig innflytelse over formannskap og bystyre. ... Politisk er Hans Cappelen den helt typiske sosialdemokratiske akademiker. Aktiv fortid i Mot Dag i 30-åra, seinere ansvarlig og meget dyktig administrator. ... En av det sosialdemokratiske Velferds-Norges ideologer.»
I Flyum og Wangens bok Rinnans testamente (2007) bringes videre nazisten Henry Rinnans lite troverdige påstander om «kommunisten advokat Hans Cappelen» som vanskelig kan ha vært en annen enn Hans Johan Zeier Cappelen.

Familie

Hans Cappelen var sønn av den konservative overrettssakfører Hans Blom Cappelen (1879–1965), Hamar, og ektefellen Erna Margrethe Zeier (1877-19??). De hadde også sønnene Andreas (Zeier) Cappelen og Johan Zeier Cappelen. De tilhørte Skiensgrenen av den norske slekten Cappelen.
Hans Cappelen var gift første gang med Margot Schaefer (1913–1990) og andre med Eddie Weyergang Ellefsen (død 2012). Han har i første ekteskap barna Margrete og Tore Cappelen.
Lengsel

Lengsel er et kristent black metal-band fra Birkeland i Aust-Agder. Kombinasjonen av kristendom og black metal blir ofte referert til som unblack metal.

Historie

Selve bandet ble opprettet i 1995 av gitarist og vokalist Tor Magne Glidje. Deres første demo kom samme året. Tittelen på denne demoen er ukjent. Bandets første full-lengder kom i 2000. Tittelen på albumet var Solace, og plata ble sluppet av den svenske labelen, Endtime Productions, som forøvrig har vært til stor hjelp for kristne metal-band. I 2006, etter mange år med total stillhet, slapp Lengsel ut en ny full-lengder som heter The Kiss, The Hope.
Biosphere (musiker)

Historikk

Jenssen var med og startet bandet Bel Canto i 1985 sammen med Anneli Drecker og Nils Johansen. Han forlot bandet i 1989 etter plata Birds of passage, for å konsentrere seg om sine egne musikalske ideer. Artistnavnet hans den gang var Bleep, og musikken hans var mer dance-orientert. Hans første singel var «The North Pole By Submarine». I 1991 gav han ut plata Microgravity  under artistnavnet Biosphere, som ble meget godt mottatt i internasjonal presse. 
Han har også samarbeidet med andre artister gjennom karrieren, blant andre Pete Namlook og Deathprod.
Han har vunnet Spellemannprisen 2000 i klassen dance/hiphop for albumet Cirque, Spellemannprisen 2011 i klassen elektronika for N-Plants og Spellemannprisen 2016 i klassen elektronika for Departed Glories.
På Døgnvillfestivalen 2010 opptrådte han på nytt sammen med bandet Bel Canto for første gang siden 1989.
Schakklubben av 1911

Schakklubben av 1911 (SK1911) er en av Norges største sjakklubber med rundt 100 medlemmer og holder til i Oslo. Schakklubben av 1911 ble stiftet 14. november 1911 etter initiativ fra Einar Eggen og Leif Sinding. Klubben var med på å stifte Norges Sjakkforbund i 1914, og gjennom årene har mange av klubbens medlemmer vært aktivt med i forbundets ledelse.
Marina del Rey

Marina del Rey er et byområde i Los Angeles County i California. Det er et kommunefritt område, og ligger ved kysten av Stillehavet, rundt 25 km sørvest for sentrum av Los Angeles, og 5 km sørøst for Santa Monica. Det hadde i 2000 et innbyggertall på 8 176 og et areal på 3,8 km².
Området er på alle sider omgitt av byen Los Angeles. Marina del Reys dominerende trekk er en av USAs største småbåthavner, med en samlet kapasitet på 5 300 båter. Selve marinaen er omgitt av høyhus med leiligheter, hoteller, butikker og restauranter.
I Marina del Rey ligger også USCs Information Sciences Institute og ICANN, som regulerer internetts systemer for adresser og domenenavn.
Motorveien Marina Freeway (State Route 90), knytter Marina del Rey direkte til Interstate 405 og Los Angeles-områdets omfattende motorveinett.
Ptenomela

Utseende

Middelsstore, ovale, flaskegrønne skarabider.

Levevis

Larvene lever i råtten ved.

Utbredelse

Slekten er utbredt fra Mexico i nord til Brasil i sør.
Pierre Choderlos de Laclos

Militær karriere

De Laclos var sønn av en kongelig tjenestemann i Amiens, og syntes tidlig å ha bestemt seg for en militær løpebane. Han valgte artilleriet, som ser ut til å ha appellert til hans sans for matematikk. I 1777 fikk han i oppdrag å bygge opp en artilleriskole i Valence – som snart skulle få Napoléon Bonaparte som en av sine elever. De Leclos følte at han hadde evner og personlige ambisjoner som han ikke fikk anvendelse for i det ørkesløse militærlivet, og begynte derfor å utforske det litterære feltet gjennom egen skriving. I 1788 forlot han forsvaret for å vie seg til intellektuelle aktiviteter.
Revolusjonen i 1789 åpna en mulighet for de Laclos til å leve livet mer intenst, og til å arbeide for radikale politiske ideer som han etter hvert hadde tilegna seg. Han deltok i fremste rekke under marsjen mot Versailles 5. og 6. oktober 1789, og skrev sammen med Brissot petisjonen som foranlediget massakren på Marsmarken 17. juli 1791.
Han ble tiltrodd en høy stilling i krigsministeriet, med ansvar for å reorganisere den unge republikkens tropper. Etter hvert falt han i unåde hos de skiftende makthaverne; han ble fengsla, anklagd for å være orléanist, men løslatt etter Robespierres fall. I revolusjonsåra utførte de Laclos ballistiske eksperimenter med en ny type prosjektiler fylt med krutt, og regnes som oppfinneren av granaten.
I revolusjonens sluttfase ble han kjent med den unge generalen Napoléon Bonaparte, som i likhet med han sjøl hadde bakgrunn fra artilleriet. Han slutta seg til Napoleons politiske program, og 16. januar 1800 ble han gjeninnsatt i forsvaret med brigadegenerals rang. Han fikk kommandoen over Rhin-armeen, og deltok i slaget ved Biberach. Seinere ble han overført til Italia. Her ble han angrepet av dysenteri og malaria, og døde i Taranto i september 1803. Under restaurasjonen ble de Laclos' grav i Taranto fjerna.

Litterær virksomhet

For å finne avveksling fra det kjedsommelige militærlivet begynte de Laclos på 1770-tallet å hengi seg til litterære sysler. Hans første større verk var en opéra comique med tittelen Ernestine. Den ble en fiasko, og ble bare oppført én gang, med dronning Marie-Antoinette til stede.
I 1781 tok han et halv års permisjon for å vie seg helt til skriving, og fikk da fullført det som skulle bli hans hovedverk – Les Liaisons dangereuses – som straks ble en salgssuksess og gikk i mange opplag. Farlige forbindelser er en brevroman med en mannlig og en kvinnelig hovedperson – markien av Valmont og markisen av Merteuil – begge utprega libertinere som driver et kynisk erotisk spill med sine intetanende ofre. Men begge får på slutten sin velfortjente straff: Markien såres dødelig i en duell, mens hun ble rammet av brannkopper og fikk sitt vakre ansikt ødelagt.
Romanen ble sett på som et angrep på aristokratiet, og ble ikke nådig mottatt av de Laclos' overordnete. Mange ser Farlige forbindelser som en hevn over aristokratiet for de ydmykelser som den lavadelige de Laclos hadde måttet tåle fra de virkelig adelige.
Viborg stift

Viborg stift er et bispedømme i Den danske kirke. Biskopsetet er i Viborg og domkirken er Viborg domkirke. 
Fra 26. november 2014 er Henrik Stubkjær biskop i stiftet.
Robert Riefling

Biografi

Han debuterte 11 år gammel med Oslo filharmoniske orkester, og med solokonsert som fjortenåring i Gamle Logens store sal (september, 1925). Han ledet Rieflings Klaverinstitutt 1941–52, sammen med broren Reimar Riefling (1898–1981).  I 1942–43 var han på Grini fangeleir og Bredtvet.
Han var professor ved Det Kongelige Danske Musikkonservatorium 1965–73 og ved Norges musikkhøgskole 1973–80. Riefling utga om lag 60 plateinnspillinger: Bachs Das Wohltemperierte Klavier to ganger (første gang i 1946 som første nordmann som fremførte dette verket), samtlige klaversonater av Beethoven og Fartein Valens klaververk. Flere komponister har skrevet musikk for ham, blant dem Klaus Egge og Harald Sæverud. Til 75-årsdagen i 1986 avholdt Kong Olav V en festmatine for Riefling.
Han skulle være æresgjest ved Festspillene i Nord-Norge i juni 1988 og dele ut Riefling-prisen, men ble syk og måtte melde avbud.
Han var sønn av musikeren Albert Heinrich Theodor Riefling (1868–1946) og Ingeborg Louise Rollag (1868–1959). Faren var teatermusiker- og dirigent i Kristiania fra omkring 1892 og utøver på piano, kirkeorgler og fagott. Broren Reimar Riefling (1898–1981) var også pianist. Robert var gift med pianisten Amalie Christie 1944–47 (og dermed svoger av Werner Christie og Johan Koren Christie), deretter med filantropen Borghild Hammerich 1949–78 og til sist med Bibbi Lindstrøm i 1988.
Gyttorp

Gyttorp er et tettsted i Nora kommune i Örebro län i landskapet Västmanland i Sverige. I 2010 hadde tettstedet 661 innbyggere.
Romanse (musikk)

Romanse ( romance, romanza, Romanze, hhv. engelsk/fransk/spansk, italiensk/spansk, tysk) er i musikken et begrep med en vid og uklar betydning; en musikkform uten fastlagte formprinsipper. Ofte brukes begrepet om lyrisk-romantiske musikkstykker med en personlig eller øm karakter.

Romanse i romantikken

I romantikken var romanse oftest en solosang til en lyrisk tekst, gjerne et sentrallyrisk dikt, men også sangbare instrumentalstykker ble kalt romanser. Denne romansetradisjonen har først og fremst sine røtter i Tyskland, der genren blomstret i 1800-tallets borgerlige kultur. En nærliggende tysk sjangerbetegnelse er Lieder, men dette er blitt en spesialbetegnelse for mer gjennomarbeidede sanger. På norsk brukes ordet lieder iblant om romanser i tysk tradisjon.
Romanser kan være strofiske, men er oftere variert strofiske eller gjennomkomponerte, og sangen understøttes vanligvis av et gjennomarbeidet pianoakkompagnement, senere ble også større orkestre brukt. Musikken karakteriseres ikke sjelden av en vel avveid balanse mellom ord og tone, der både melodi og akkompagnement kan bære like mye uttrykk og innhold som teksten. En intim og øm stemning blir ofte underforstått.
Kjente romanser av norske romatiske komponister på dansk/norsk språk er Edvard Griegs Jeg elsker Dig (H.C. Andersen), Per Winges Jeg synger for min lille ven (Rolfsen), Sigurd Lies Sne (Rode), Agathe Backer-Grøndahls Til mit Hjertes Dronning (Shelley, til dansk av Caralis), Halfdan Kjerulfs Nøkken (Welhaven).
Eksempler på instrumentalstykker er Beethovens Violinromanze Nr. 1 G-Dur, op. 40,  Johannes Brahms' Romanze in F-Dur nr. 5 fra 6 Klavierstücke,  op. 118 (1893) og Johan Svendsens Romanse for fiolin og orkester, op. 26 (1881).